section_heading: Obiteljsko podrijetlo
paragraph_text: Jedan od prvih članova obitelji koji se naselio u New Yorku bio je putujući trgovac i sitni poduzetnik William Avery Rockefeller (1810. – 1906.), koji je sa ženom Elizom Davison imao šestero djece. Dvojica njegovih sinova, John D. Rockefeller (1839. – 1937.) i njegov brat William Rockefeller (1841. – 1922.) postali su naftni tajkuni i suosnivači Standard Oila te začetnici obiteljskog bogatstva i moći.